#  Δήλωση Περί Μη Σύγκρουσης Συμφερόντων

 **στο πλαίσιο του ΕΣΠΑ 2014-2020 κατ΄ άρθρο 38 παρ. 5 του Ν. 4314/2014**

|  |  |
| --- | --- |
| Ονοματεπώνυμο: | ***KKKKKKKKKKKK ΛΛΛΛΛ*** |
| Ημερομηνία γέννησης: | ***XX/XX/XXXX*** |
|  |  |
| Ιδιότητα Υπόχρεου: | [ ]  Υπάλληλος της Υπηρεσίας[ ]  Εξωτερικός εμπειρογνώμονας [ ]  Μέλος σχετικού μητρώου |

|  |  |
| --- | --- |
| Υπηρεσία: | ***Ειδική Υπηρεσία Διαχείρισης ΕΠ Περιφ. Κρήτης*** |
| Θέση εργασίας στην Υπηρεσία: | ***Στέλεχος Μονάδας ΧΧΧ*** |

Ο/Η υπογεγραμμένος/-η, στο πλαίσιο της υποχρέωσης μου περί υποβολής δήλωσης μη σύγκρουσης συμφερόντων, κατά τις διατάξεις του άρθρου 38 (5) του Ν. 4314/2014 και συγκεκριμένα εκ της ιδιότητάς μου ως ***Στέλεχος Μονάδας ΧΧΧ***, με καθήκοντα που αφορούν στην αξιολόγηση πράξεων ή / στην εξέταση ενστάσεων / ή στις επαληθεύσεις/επιθεωρήσεις/ελέγχους πράξεων ή / και στις πληρωμές, έχοντας λάβει γνώση

α) του άρθρου 7 του Ν. 2690/1999 (Κώδικας Διοικητικής Διαδικασίας)

β) του άρθρου 229 (1.ζ) του Ν. 4281/2014 και

γ) του άρθρου 57 του Κανονισμού 966/2012 (Δημοσιονομικός Κανονισμός ΕΕ)

αναφορικά με την έννοια της σύγκρουσης συμφερόντων,

διαβεβαιώνω ρητά ότι δεν θέτω, ούτε πρόκειται να θέσω σε προτεραιότητα το προσωπικό μου συμφέρον εις βάρος των καθηκόντων που μου έχουν ανατεθεί εκ της ιδιότητάς μου

και δηλώνω ότι:

Α. στο πλαίσιο των καθηκόντων μου που σχετίζονται με την αξιολόγηση πράξεων, δεν δύναμαι να συμμετέχω σε δραστηριότητες αξιολόγησης πράξεων που αφορούν σε φορείς υποβολής πρότασης με τους οποίους βρίσκομαι ή διατηρώ σχέση που δύναται να χαρακτηριστεί ως σύγκρουση συμφερόντων, δηλαδή σχέση από την οποία να έχω προσωπικό, οικονομικό κυρίως, συμφέρον εξαρτώμενο από τους φορείς υποβολής πρότασης, το οποίο δύναται να επηρεάσει την αμερόληπτη εκτέλεση των καθηκόντων μου με αθέμιτο τρόπο. Ενδεικτικά δε: εάν συμμετέχω ο ίδιος ή μέσω νομικού προσώπου στο οποίο είμαι βασικός μέτοχος στο εταιρικό ή μετοχικό κεφάλαιο ή στην διοίκηση των φορέων υποβολής προτάσεων, ή έχω καταρτίσει τις προτάσεις ή συμμετάσχει με οποιονδήποτε τρόπο στην κατάρτισή τους. Επίσης, δεν μπορώ να αξιολογώ πράξεις ή να εγκρίνω την αξιολόγηση πράξεων, όταν στο εταιρικό ή μετοχικό κεφάλαιο ή στη διοίκηση των φορέων υποβολής, συμμετέχει σύζυγος ή ανιών ή κατιών συγγενής μου μέχρι και τετάρτου βαθμού. Επιπλέον, δεν μου επιτρέπεται, κατά τη διάρκεια άσκησης των καθηκόντων αξιολόγησης που μου έχουν ανατεθεί να αποδέχομαι δωρεές παντός είδους από τους φορείς υποβολής πρότασης.

Β. στο πλαίσιο των καθηκόντων μου που σχετίζονται με την εξέταση ενστάσεων σχετικά με τα αποτελέσματα της αξιολόγησης πράξεων, δεν δύναμαι να εξετάζω ενστάσεις σχετικά με τα αποτελέσματα της αξιολόγησης που αφορούν σε φορείς υποβολής ένστασης με τους οποίους βρίσκομαι ή διατηρώ σχέση που δύναται να χαρακτηριστεί ως σύγκρουση συμφερόντων, δηλαδή σχέση από την οποία να έχω προσωπικό, οικονομικό κυρίως, συμφέρον εξαρτώμενο από τους φορείς υποβολής ένστασης, το οποίο δύναται να επηρεάσει την αμερόληπτη εκτέλεση των καθηκόντων μου με αθέμιτο τρόπο. Ενδεικτικά δε: εάν συμμετέχω ο ίδιος ή μέσω νομικού προσώπου στο οποίο είμαι βασικός μέτοχος στο εταιρικό ή μετοχικό κεφάλαιο ή στην διοίκηση των φορέων υποβολής ενστάσεων, ή έχω καταρτίσει τις προτάσεις ή συμμετάσχει με οποιονδήποτε τρόπο στην κατάρτισή τους. Επίσης, δεν μπορώ να εξετάζω ενστάσεις σχετικά με τα αποτελέσματα της αξιολόγησης, όταν στο εταιρικό ή μετοχικό κεφάλαιο ή στη διοίκηση των φορέων υποβολής, συμμετέχει σύζυγος ή ανιών ή κατιών συγγενής μου μέχρι και τετάρτου βαθμού. Επιπλέον, δεν μου επιτρέπεται, κατά τη διάρκεια άσκησης των καθηκόντων εξέτασης ενστάσεων που μου έχουν ανατεθεί, να αποδέχομαι δωρεές παντός είδους από τους φορείς υποβολής ένστασης.

Γ. στο πλαίσιο των καθηκόντων μου που σχετίζονται με επαληθεύσεις/επιθεωρήσεις/ελέγχους πράξεων, δεν δύναμαι να συμμετέχω στη διενέργεια επαλήθευσης/επιθεώρησης/ελέγχου ή στην έγκριση εκθέσεων επαλήθευσης/επιθεώρησης/ελέγχου που αφορούν σε πράξεις Δικαιούχων ή Ενδιάμεσων Φορέων με τους οποίους βρίσκομαι ή διατηρώ σχέση που δύναται να χαρακτηριστεί ως σύγκρουση συμφερόντων, δηλαδή σχέση από την οποία να έχω προσωπικό, οικονομικό κυρίως, συμφέρον εξαρτώμενο από τους Δικαιούχους ή τους Ενδιάμεσους Φορείς, το οποίο δύναται να επηρεάσει την αμερόληπτη εκτέλεση των καθηκόντων μου με αθέμιτο τρόπο. Ενδεικτικά δε, αν συμμετέχω ο ίδιος ή μέσω νομικού προσώπου στο οποίο είμαι βασικός μέτοχος στο εταιρικό ή μετοχικό κεφάλαιο ή στη διοίκηση των Δικαιούχων ή των Ενδιάμεσων Φορέων για τις εν λόγω πράξεις ή έχω καταρτίσει τις προτάσεις ή συμμετάσχει με οποιονδήποτε τρόπο στην κατάρτιση των προς υποβολή προτάσεων. Επίσης, δεν μπορώ να συμμετέχω σε επαλήθευση/επιθεώρηση/έλεγχο πράξεων ή να εγκρίνω τις σχετικές εκθέσεις, όταν στο εταιρικό ή μετοχικό κεφάλαιο ή στη διοίκηση των φορέων αυτών, συμμετέχει σύζυγος ή ανιών ή κατιών συγγενής μου μέχρι και τετάρτου βαθμού. Επιπλέον, δεν μου επιτρέπεται, κατά τη διάρκεια άσκησης των καθηκόντων επαλήθευσης/επιθεώρησης/ελέγχου που μου έχουν ανατεθεί να αποδέχομαι δωρεές παντός είδους από τους ελεγχόμενους.

Δ. ως υπεύθυνος για τη διενέργεια πληρωμών (εισηγητής εκκαθάρισης, εκκαθαριστής, υπεύθυνος λογαριασμού για πληρωμές σε Δικαιούχους/αναδόχους/προμηθευτές) δεν δύναμαι να βρίσκομαι ή να διατηρώ σχέση που δύναται να χαρακτηριστεί ως σύγκρουση συμφερόντων, δηλαδή σχέση από την οποία να έχω προσωπικό, οικονομικό κυρίως, συμφέρον εξαρτώμενο από τους Δικαιούχους, το οποίο δύναται να επηρεάσει την αμερόληπτη εκτέλεση των καθηκόντων μου με αθέμιτο τρόπο. Επιπλέον, δεν μου επιτρέπεται, κατά τη διάρκεια άσκησης των καθηκόντων που μου έχουν ανατεθεί να αποδέχομαι δωρεές παντός είδους.

Διαβεβαιώνω ότι εάν διαπιστώσω, κατά την ανάθεση/ άσκηση δραστηριότητας στο πλαίσιο των καθηκόντων μου, ότι συντρέχει οποιαδήποτε κατάσταση, η οποία δύναται να χαρακτηριστεί ως σύγκρουση συμφερόντων κατά τα ανωτέρω, οφείλω να τη δηλώσω αμελλητί στον άμεσο Προϊστάμενό μου/ στον Πρόεδρο του οργάνου που συμμετέχω. Στην περίπτωση αυτή, γνωρίζω ότι οφείλω να μην αποδεχθώ την ανάθεση καθηκόντων ή να απέχω από την άσκηση των καθηκόντων αυτών.

|  |  |
| --- | --- |
| Ημερομηνία συμπλήρωσης:  |  |
| Υπογραφή: |  |